Αστακομακαρονάδα αγιορείτικη
Μοσχοβολά όλο το σπίτι με αυτή την αστακομακαρονάδα. Τα μυστικά της, η βρασμένη ντομάτα και το βράσιμο των ζυμαρικών στο μυρωδάτο ζουμί του αστακού.
2 αστακοί, ένα κιλό ο καθένας, φρέσκοι, 1 κιλό μακαρόνια ψιλά (σπαγκέτι), 3-4 σκελίδες σκόρδο, ψιλοκομμένο, 3 ξερά κρεμμύδια, ψιλοκομμένα, 1 κιλό φρέσκες ντομάτες, τριμμένες, 1 κουτ. σούπας μουστάρδα, αραιωμένη σε λίγο νερό, λίγο κύμινο, ελάχιστη κανέλα, λίγο κόκκινο πιπέρι, 250 ml ελαιόλαδο, αλάτι, μαυροπίπερο
Για να φτιάξουμε αστακομακαρονάδα αγειορίτικη, πρώτα ξεπλένουμε τους αστακούς και τους βάζουμε σε μια μεγάλη και βαθιά κατσαρόλα με προσοχή, για να μη σπάσουν τα πόδια τους.Ρίχνουμε στην κατσαρόλα 3 λίτρα νερό και αλάτι, τη σκεπάζουμε και βράζουμε τους αστακούς για περίπου 15 λεπτά.Παράλληλα σε ένα κατσαρολάκι ρίχνουμε την ντομάτα και βράζουμε σε δυνατή φωτιά για περίπου 5 λεπτά, μέχρι να εξατμιστούν όλα τα υγρά.Bγάζουμε τους αστακούς σε ένα ταψί και κρατάμε το ζουμί μέσα στην κατσαρόλα, γιατί θα μας χρειαστεί.Σε άλλη κατσαρόλα, σοτάρουμε στο λάδι και σε μέτρια φωτιά τα κρεμμύδια και τα σκόρδα ώσπου να ροδίσουν αρκετά.Κατόπιν ρίχνουμε 2-3 κουτάλες ζουμί από τους αστακούς, την ντομάτα, τη μουστάρδα, καθώς και όλα τα μπαχαρικά, και τα αφήνουμε να σιγοβράσουν τουλάχιστον για 30 λεπτά ώσπου να χυλώσει η σάλτσα μας.Ξαναβάζουμε στη φωτιά την κατσαρόλα (εκείνη στην οποία βράσαμε τους αστα- κούς με το ζουμί) και, μόλις αρχίσει να κοχλάζει το ζουμί του αστακού, ρίχνουμε σε αυτό τα μακαρόνια χωρίς να τα σπάσουμε.Ανακατεύουμε καλά και, από τη στιγμή που αρχίσουν να βράζουν, σε 10-12 λεπτά τα μακαρόνια μας είναι έτοιμα.Δεν τα σουρώνουμε, αλλά τα βγάζουμε με πιρούνα -κατευθείαν μέσα από το ζουμί στο οποίο έβρασαν- σε μια μεγάλη πιατέλα.Kόβουμε κατόπιν με ένα κοφτερό μαχαίρι τους αστακούς, στο ξύλο κοπής, από πάνω έως κάτω κατά μήκος, ώστε να ανοίξουν στα δύο.Αραδιάζουμε πάνω στα μακαρόνια τα κομμάτια του αστακού και περιχύνουμε με τη σάλτσα μας, σκεπάζοντας σε όλη την επιφάνειά τους μακαρόνια και αστακούς.Σερβίρουμε αμέσως.
Αστακός,Ζυμαρικά,Λαχανικά,Νηστίσιμα